মো. নুরুন্নবী বাবু (দিনাজপুর২৪.কম) দিনাজপুরের হিলিতে উদ্বোধন করা হলো তিনদিন ব্যাপী ফলদ বৃক্ষ মেলার। এ উপলক্ষে মঙ্গলবার দুপুর একটায় উপজেলা পরিষদ চত্বরে আয়োজিত মেলার ফিতা কেটে শুভ উদ্বোধন করেন, উপজেলা পরিষদের চেয়ারম্যান আকরাম হোসেন মন্ডল। এসময় তারা বিভিন্ন প্রজাতির গাছের স্টল পরিদর্শন করেন। পরে উপজেলা পরিষদের হলরুমে এক আলোচনা সভা উপজেলা নির্বাহী অফিসার আজাহারুল ইসলামের সভাপতিত্বে অনুষ্ঠিত হয়। এতে বক্তব্য দেন, উপজেলা কৃষি কর্মকর্তা শামীমা নাজনীন, উপজেলা ভাইস চেয়ারম্যান আমিনুল ইসলাম ও আকতারা চৌধুরী। মেলায় ১৮টি স্টল দেয়া হয়েছে। আগামী ৬ আগষ্ট মেলা শেষ হবে।